b'\n_START_ARTICLE_\nKarijoen vaakuna\n_START_PARAGRAPH_\nKarijoen vaakuna on Karijoen kunnan tunnus. Vaakunan aihe viittaa ep\xc3\xa4suorasti niittylakeuksiin viikatteita muistuttavan koron kautta. Vaakunassa toistuvat Pohjanmaan historiallisen maakunnan vaakunan v\xc3\xa4rit, sininen ja hopea._NEWLINE_Vaakunan selitys on \xe2\x80\x9dkynsikoroisesti katkoinen sini-hopeakilpi.\xe2\x80\x9d Vaakunan on suunnitellut Ahti Hammar, ja Karijoen kunnanvaltuusto hyv\xc3\xa4ksyi sen kokouksessaan 8. lokakuuta 1965. Sis\xc3\xa4asiainministeri\xc3\xb6 vahvisti vaakunan k\xc3\xa4ytt\xc3\xb6\xc3\xb6n 28. joulukuuta samana vuonna.'